
	1. ՀՀ Արադարադատության նախարարություն
	07.09.2026թ.

	
	N 27.1.1/47587-2026

	Նախագծին կից ներկայացված հիմնավորմամբ նշված է, որ պայմանագրերի գնի ավելացումը պայմանավորված է պայմանագրով նախատեսված որոշ աշխատանքները այլ բնութագրեր ունեցող աշխատանքներով փոխարինելու և պայմանագրով նախատեսված որոշ աշխատանքների ծավալների ավելացմամբ։ Մինչդեռ, Նախագծում կիրառվում է «ավելացնել պայմանագրի արժեքը» ձևակերպումը, ինչը բովանդակային առումով չի համապատասխանում Որոշմամբ հաստատված կարգի 56-րդ կետի 2-րդ ենթակետով սահմանված կարգավորմանը։
Ելնելով վերոգրյալից՝ Նախագծի 1-4-րդ կետերն անհրաժեշտ է վերանայել և խմբագրել՝ կիրառվող ձևակերպումները համապատասխանեցնելով Որոշմամբ հաստատված կարգի 56-րդ կետի 2-րդ ենթակետով սահմանված կարգավորման և Նախագծի հիմնավորման բովանդակությանը։
Նախագծի 1-4-րդ կետերում առկա է «կատարել փոփոխություն» բառերի կրկնակի կիրառում, ուստի անհրաժեշտ է խմբագրել։
	Ընդունվել է։ Նախագիծը լրամշակվել է

	2. ՀՀ ֆինանսների նախարարություն
	11․09.2026թ․

	
	N 1/26-2/24126-2026

	Նախագծի 1-ին և 2-րդ կետերում նշված պայմանագրերում՝ աշխատանքների ծավալի ավելացվող չափերը չեն գերազանցում պայմանագրի գնի 10 տոկոսը, իսկ աշխատանքների կատարման ժամկետերն արդեն իսկ լրացել են, ուստի անհրաժեշտ է հիշյալ կետերից հանել լրացուցիչ աշխատանքների ծավալի չափերը, իսկ ՀՀ կառավարության 04/05/2017թ. թիվ 526-Ն որոշմամբ հաստատված կարգի 56-րդ կետի 2-րդ ենթակետի փոխարեն բացառություն կիրառել նույն ենթակետի 2-րդ նախադասության պահանջների նկատմամբ:
Նախագծում նշված՝ պայմանագրերով նախատեսված որոշ աշխատանքներն այլ բնութագրեր ունեցող աշխատանքներով փոխարինելու (համադրման) չափերին, ապա հայտնում ենք, որ պայմանագրի շրջանակում համադրումներն իրականացվում են հետևյալ կերպ. եթե պայմանագրի շրջանակում հանվում են որոշակի աշխատանքներ, ապա այդ նույն չափով ավելացվում են աշխատանքներ: 
Վերոգրյալով պայմանավորված՝ առաջարկվում է խմբագրել նախագիծը և դրա շրջանակում համադրման չափերը հաշվարկել վերոնշյալ տրամաբանությամբ:
Միաժամանակ առաջարկվում է՝
- խմբագրել նախագիծը՝ նշելով, որ ոչ թե ավելացվում են պայմանագրերի արժեքները, այլ ձեռք են բերվում լրացուցիչ աշխատանքներ,
- բացահայտել նախագծի 1-ին կետում նշված պայմանագրի շրջանակներում 1.512% լրացուցիչ աշխատանքների ձեռք բերման հանգամանքը, այն դեպքում, երբ նախագծի ընդունումը հիմնավորող փաստաթղթի համաձայն՝ հիշյալ պայմանագրի շրջանակում պակասեցվում են պայմանագրի ծավալաթերթ-նախահաշվով նախատեսված աշխատանքները:
	Ընդունվել է։ Նախագիծը լրամշակվել է

	3. ՀՀ վարչապետի աշխատակազմ
	12.10.2026թ.

	
	02/16.4/35770-2026

	Իրավաբանական վարչություն. «Գնումների մասին» օրենքի 25-րդ հոդվածի նախկին խմբագրության համաձայն՝ արգելվում է փոփոխել պայմանագրով նախատեսված ապրանքների, աշխատանքների և ծառայությունների բնութագրերը: 2025 թվականի հոկտեմբերի 24-ի ՀՕ-336-Ն օրենքի համաձայն՝ պայմանագրով նախատեսված ապրանքների, աշխատանքների և ծառայությունների բնութագրերի փոփոխման դեպքերը և կարգը սահմանում է ՀՀ կառավարությունը, հետևաբար, գտնում ենք, որ ներկայացված նախագիծը կարող է քննարկվել նշված կարգի առկայության պարագայում և դրա շրջանակներում:
	Չի ընդունվել: Գործող կարգի 57.1-րդ կետի համաձայն յուրաքանչյուր առանձին դեպքում, հիմնավորելով պայմանագրի կատարման և (կամ) կառավարման առանձնահատկությունը, պատվիրատուն կարող է պայմանագրով նախատեսված ապրանքի մատակարարման, աշխատանքների կատարման կամ ծառայությունների մատուցման ընթացքում դիմել Հայաստանի Հանրապետության կառավարությանը (սահմանված կարգով ներկայացնելով համապատասխան Հայաստանի Հանրապետության կառավարության որոշման նախագիծ)` հայցելով վերջինիս թույլտվությունը պայմանագրում կարգի 56-րդ կետով նախատեսված պայմաններից տարբերվող պայմաններ սահմանելու կամ սահմանված պայմանները չկիրառելու համար:
[bookmark: _GoBack]Ներկայացված որոշման նախագծով նախատեսվում է թույլատրել Երևանի քաղաքապետարանին՝ իր կնքած գնման պայմանագրերում կատարել փոփոխություններ՝ որոշ աշխատանքներ փոխարինելով այլ բնութագրեր ունեցող աշխատանքներով, ինչպես նաև ավելացնելով պայմանագրերի գները չկիրառելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 56-րդ կետի այս կամ այն դրույթների պահանջները:

	
	

	
	

	
	



